CELEX: 62017CN0512
Language: el
Date: 2017-08-22 00:00:00
Title: Υπόθεση C-512/17: Αίτηση προδικαστικής αποφάσεως την οποία υπέβαλε το Sąd Rejonowy Poznań-Stare Miasto w Poznaniu (Πολωνία) στις 22 Αυγούστου 2017 — HR

201711170141555622017/C 412/225122017CJC41220171204EL01ELINFO_JUDICIAL20170822141521Υπόθεση C-512/17: Αίτηση προδικαστικής αποφάσεως την οποία υπέβαλε το Sąd Rejonowy Poznań-Stare Miasto w Poznaniu (Πολωνία) στις 22 Αυγούστου 2017 — HR
 ---documentbreak--- C4122017EL1410120170822EL0022141152Αίτηση προδικαστικής αποφάσεως την οποία υπέβαλε το Sąd Rejonowy Poznań-Stare Miasto w Poznaniu (Πολωνία) στις 22 Αυγούστου 2017 — HR
   (Υπόθεση C-512/17)2017/C 412/22Γλώσσα διαδικασίας: η πολωνική
      Αιτούν δικαστήριο
   
   Sąd Rejonowy Poznań-Stare Miasto w Poznaniu
   
      Διάδικοι στην υπόθεση της κύριας δίκης
   
   
      Αιτούσα: HR
   
      Προδικαστικά ερωτήματα
   
   
            1)
         
         
            Πρέπει, υπό τις περιστάσεις της παρούσας υποθέσεως, το άρθρο 8, παράγραφος 1, του κανονισμού (ΕΚ) 2201/2003 του Συμβουλίου, της 27ης Νοεμβρίου 2003, για τη διεθνή δικαιοδοσία και την αναγνώριση και εκτέλεση αποφάσεων σε γαμικές διαφορές και διαφορές γονικής μέριμνας ο οποίος καταργεί τον κανονισμό (ΕΚ) 1347/2000 (
                  1
               ), να ερμηνευθεί υπό την έννοια ότι η συνήθης διαμονή ενός τέκνου 18 μηνών βρίσκεται στο κράτος μέλος στο οποίο το τέκνο έχει ενσωματωθεί σε ορισμένο κοινωνικό και οικογενειακό περιβάλλον, λαμβανομένων υπόψη των ακόλουθων περιστάσεων: της εθνικότητας του γονέως που ασκεί καθημερινά την επιμέλεια του τέκνου, του γεγονότος ότι αυτό εκφράζεται στην επίσημη γλώσσα του εν λόγω κράτους μέλους, του γεγονότος ότι εκεί βαπτίσθηκε και εκεί πραγματοποίησε διαμονές έως τρεις μήνες κατά τη διάρκεια της γονικής άδειας αυτού του γονέα και άλλων αδειών που αυτός έλαβε κατά τις περιόδους των εορτών, καθώς και των επαφών με την οικογένειά του, όταν το τέκνο διαμένει τον υπόλοιπο χρόνο με τον γονέα αυτόν σε άλλο κράτος μέλος, ο γονέας αυτός απασχολείται εκεί βάσει συμβάσεως εργασίας αορίστου χρόνου και το τέκνο έχει εκεί τακτική, αλλά περιορισμένης διάρκειας, επαφή με τον άλλο γονέα και την οικογένειά του;
         
      
            2)
         
         
            Πρέπει, προκειμένου να καθορισθεί βάσει του άρθρου 8, παράγραφος 1, του κανονισμού 2201/2003 η συνήθης διαμονή του ηλικίας 18 μηνών τέκνου, το οποίο λόγω της ηλικίας του βρίσκεται σε καθημερινή βάση υπό την επιμέλεια ενός μόνον από τους γονείς του ενώ έχει τακτική, αλλά περιορισμένης διάρκειας, επαφή με τον άλλο γονέα, σε περίπτωση ελλείψεως συμφωνίας των γονέων ως προς την άσκηση της γονικής μέριμνας και το δικαίωμα επικοινωνίας με το τέκνο, να λαμβάνονται εξίσου υπόψη, για την εκτίμηση της ενσωματώσεως του τέκνου σε ορισμένο κοινωνικό και οικογενειακό περιβάλλον, οι δεσμοί που συνδέουν το τέκνο με έκαστο των γονέων του ή πρέπει να λαμβάνονται περισσότερο υπόψη οι δεσμοί με τον γονέα που ασκεί την επιμέλεια σε καθημερινή βάση;
         
      (
         1
      )	ΕΕ L 338, σ. 1.